Fernão Dias Pais Leme

Fernão Dias Pais Leme estis brazila bandejrano kaj internlandulo, unu el la plej konataj de Brazilo, kiu esploris bonan parton de la teritorio kiu pli malfrue estis konata kiel kapitanlando de Minas-Ĝerajso. Indiĝena el San-Paŭlo, Fernão Dias estis tiam unu el la homoj pli riĉaj en sia naskiĝurbo, li karakteriziĝis kiel proprietulo de farmbienoj kaj sklavigisto de nigruloj kaj indianoj. Li iĝis konata kiel la "ĉasanto de smeraldoj". Kune kun António Raposo Tavares li estis unu el la plej famaj bandejranoj.

eta|maldekstre|350px|Korto de la Kolegio, urbocentro de San-Paŭlo, pentraĵo de Benedito Calixto.

eta|maldekstre|350px|Placo kaj Monaĥejo de São Bento, 1830. Pentraĵo de :pt:José Wasth Rodrigues,  Kolekto de la Ipiranga Muzeo. Loko kie Fernão Dias Paes estas sepultita.

Biografio
En 1628, li ekoficis la funkcion de Kontrolanto de la Rentoj de la Municipa Konsilio.

Li partoprenis en la fama bandejroBandejroj estis ekspedicioj en la internlando de Brazilo serĉe de riĉaĵoj kaj altvaloraj ŝtonoj. de António Raposo Tavares en la suda Brazilo en 1638.

Defendanto de la elpelo de la jezuitoj, kiuj ne konsentis kun la sklaveco de la brazilaj indianoj, li foriris al nova bandejro inter 1644 kaj 1646, ĉi-foje en la internlando de San-Paŭlo.

En 1650 li administris la konstruadon de la Monaĥejo São Bento en la grandurbo de San-Paŭlo kaj funkciis kiel ordinara juĝisto la sekvan jaron.

En 1653, li mediaciis repaciĝon inter loĝantoj de la urbo San-Paŭlo kaj la jezuitoj, sed organizis novan ekspedicion en la internon de Brazilo serĉante indianojn por sklaveco. Li revenis en 1665 kun pli ol 4 mil indianoj kiujn li ne sukcesis vendi.

En 1671 li ricevis ordonojn de guberniestro Afonso Furtado de Castro por penetri la internlandon serĉante la smeraldojn de la mita :pt:Serra do Sabarabuçu. Lia bandejro estis antaŭita per tiu de :pt:Bartolomeu da Cunha Gago kaj Matias Cardoso de Almeida. Li forlasis San-Paŭlon nur la 21-an de julio 1674, kun aĝo de 66 jaroj, akompanate de pli ol 600 viroj (ĉirkaŭ 40 blankuloj kaj la ceteraj indianoj), inter ili lia filo :pt:Garcia Rodrigues Pais, kaj lia bofilo Borba Gato.

Post fari longan vojaĝon dum kvar jaroj tra la teritorioj kiuj nuntempe apartenas al la Ŝtato Minas-Ĝerajso, li fondis tie kelkajn vilaĝojn kaj trovis multajn verdajn ŝtonojn. La ŝtonoj ne estis smeraldoj sed turmalinoj, sed Fernão Dias mortis pro febro en la arbaro, nekonscia pri sia eraro.

Li estas entombigita en la monaĥejo de São Bento al kiu li estis la plej granda donacanto.

 Referencoj 

Kategorio:Naskiĝintoj en 1608
Kategorio:Mortintoj en 1681
Kategorio:Naskiĝintoj en la 17-a jarcento
Kategorio:Mortintoj en la 17-a jarcento

Kategorio:Brazilaj esploristoj
Kategorio:Brazilaj sklavigistoj
Kategorio:Brazilaj bandejranoj
Kategorio:Historio de Brazilo